บาทเปิด 32.56/58 จับตาถ้อยแถลงประธานเฟด
เงินบาทเปิด 32.56/58 ตลาดจับตาถ้อยแถลงประธานเฟดเกี่ยวกับทิศทางดอกเบี้ย
24 ก.พ. 2558

เงินบาทเปิด 32.56/58 ตลาดจับตาถ้อยแถลงประธานเฟดเกี่ยวกับทิศทางดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.56/58 บาท/ดอลลาร์ แข็งค่าขึ้นเล็กน้อยจากเมื่อเย็นวานนี้ที่ปิดตลาดที่ระดับ 32.59/60 บาท/ดอลลาร์
วันนี้คาดว่าเงินบาทจะยังแกว่งอยู่ในกรอบแคบ โดยตลาดจับตาถ้อยแถลงเรื่องนโยบายทางการเงินของนางเจเน็ต เยลเลน ประธานธนาคารกลางสหรัฐ(เฟด) ที่จะมีต่อสภาคองเกรสในระหว่างวันที่ 24-25 ก.พ.นี้ เพื่อรอดูว่าแนวโน้มอัตราดอกเบี้ยจะมีการปรับขึ้นเร็วกว่ากำหนดเดิมหรือไม่ เพราะจะส่งผลต่อทิศทางของสกุลเงินดอลลาร์สหรัฐ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.50-32.60 บาท/ดอลลาร์